laion/Wikipedia-Exotic huggingface dataset:
שועל-מעופף וולאסי

שועל-מעופף וולאסי (שם מדעי: Styloctenium wallacei) הוא מין של עטלף פירות גדול המצוי בטבע ביערות גשם לאורך האי סולאווסי שבאינדונזיה ומצוי גם באיי טוגיאם (אנ'). עטלף זה קיבל את שמו מהחוקר המפורסם אלפרד ראסל וולאס, אשר חקר את החיים ברחבי אינדונזיה.השועל המעופף מאכלס יערות בגבהים של עד כ-1,100 מ'. כאשר הוא נראה מדי פעם באזורים פתוחים יותר, הוא כנראה נע בין חלקי יער שונים. עטלף זה מגיע לאורך 142–154 מ"מ ולמשקל של 200 גרם. העטלף בעל פרווה אפרפרה, כנפיים חומות-כהות וכן זנב ורגליים בצבע דומה וחזה ובטן אדמוניות. הוא בעל ראש מוארך עם כתמים לבנים לאורך הפנים ובעיקר מעל הגבות ולצידי הלסתות. העטלף בעל אוזניים ארוכות ערומות משיער ולסת בעלת שיניים חדות וניבים גדולים, אף שתזונתו מורכבת בעיקר מפירות. העיניים גדולות וחומות והחוטם מוארך וורוד. עטלף זה מצוי ביערות לחים לאורך סולאווסי והוא פעיל בלילות אז הוא יוצא לחפש מיני פירות טרופיים. ביום הוא ישן הפוך על הענפים. העטלף מצוי בסיכון עקב הפגיעה ביערות שנכרתים להקמת גידולי קקאו או קפה. במערות בצפון אוסטרליה נמצאו ציורים המזכירים עטלף זה אך אין הוכחות לכך שחי אי-פעם באוסטרליה. מדיה וקבצים בנושא שועל-מעופף וולאסי בוויקישיתוף שועל-מעופף וולאסי, באתר ITIS (באנגלית) שועל-מעופף וולאסי, באתר NCBI (באנגלית) שועל-מעופף וולאסי, באתר Animal Diversity Web (באנגלית) שועל-מעופף וולאסי, בבסיס הנתונים ARKive (באנגלית) שועל-מעופף וולאסי, באתר האנציקלופדיה של החיים (באנגלית) שועל-מעופף וולאסי, באתר GBIF (באנגלית) שועל-מעופף וולאסי באתר הרשימה האדומה של IUCN Plants and animals named after Wallace | The Alfred Russel Wallace Website, wallacefund.info (באנגלית)
תוכי הנשר

תוכי הנשר (שם מדעי: Psittrichas fulgidus) הוא מין של תוכי מסוג Psittrichas הקרוב למיני הדרראים אך שייך למשפחה שונה וייחודית – תוכיים נשריים. מין זה הוא היחיד בסוגו ובתת-משפחתו והוא אנדמי לגינאה החדשה. הוא חיית מחמד מבוקשת, ועקב כך מצוי בסכנת הכחדה. תוכי הנשר קיבל את שמו עקב מראה הראש המזכיר ראש של נשר בעיקר במקור העבה, הארוך והמעוקל השונה ממרבית התוכים. אורכו של התוכי עד 46 ס"מ ומשקלו 580–800 גרם. הזוויגים דומים והם בעלי נוצות אפורות משורטטות בשחור באופן המזכיר את נוצות האפרור. הכנפיים והזנב שחורים. הבטן וקצות הכנפיים אדומים. הם בעלי ראש רזה, אפור וחשוף מנוצות ומקור אפור-כהה מוצק וקל. למרות מראהו המוזר תוכי זה הוא אוכל פירות כמו קרוביו. הוא ניזון ממיני תאנים וכן מפרחים ומצוף. ייתכן שהראש החשוף נועד למנוע מבעליו להידבק באבקה מרובה מדי של פרחים בבואו לשתות מהם אך עדיין לא ברור מה הסיבה בוודאות. תוכי זה לא נחקר הרבה בטבע ולא ידוע מה הרגלי הרבייה שלו אך ידוע שהוא מטיל 2 ביצים בקן גבוה על העצים. תוכי זה נראה לעיתים בחבורות של עד 20 פרטים. תוכי זה מבוקש בשוק העולמי הן בגלל היותו חיית מחמד מוצלחת והן בגלל נוצותיו. לכן הוא מטרה לצייד רב ומצב השימור שלו מוגדר כפגיע. מדיה וקבצים בנושא תוכי הנשר בוויקישיתוף תוכי הנשר, באתר ITIS (באנגלית) תוכי הנשר, באתר NCBI (באנגלית) תוכי הנשר, באתר GBIF (באנגלית) תוכי הנשר באתר הרשימה האדומה של IUCN
פול סימור

פול נורמן סימור (באנגלית: Paul Norman Seymour;‏ 30 בינואר 1928 – 5 במאי 1998) היה כדורסלן ומאמן כדורסל אמריקאי, אשר שיחק בליגת ה-NBA בין השנים 1947–1960, ואימן בה בין השנים 1956–1969. ממוצעיו הכוללים לאורך קריירת המשחק ב-NBA הם 9.4 נקודות, 3.1 ריבאונדים ו-3.8 אסיסטים למשחק. במשחק השני של סדרת חצי גמר המזרח 1953, אשר נגרר ל-4 הארכות, שיחקו סימור ורד רוצ'ה מסירקיוז נשיונלס 67 דקות – ומאז הם מחזיקים יחדיו בשיא למספר דקות במשחק פלייאוף. סימור נולד וגדל בעיר טולדו שבאוהיו, ובין השנים 1945–1946 למד באוניברסיטת טולדו. בשנת 1946 החל לשחק כדורסל מקצועי בקבוצת "טולדו ג'יפס" מליגת ה-NBL, ושנה לאחר מכן עבר לבולטימור בולטס מליגת ה-BAA. לאחר 22 משחקים בלבד עזב את בולטימור, אשר זכתה בלעדיו באליפות הליגה, ועבר לשחק עבור סירקיוז נשיונלס אשר השתתפה אז ב-NBL, ובעונת 1949/1950 עברה ל-NBA. בעונות 1953 עד 1955 השתתף במשחק האולסטאר לצד חברו לקבוצה דולף שייס, ובעונות 1954 ו-1955 אף נבחר לחמישייה השנייה של העונה. בעונת 1954/1955 קבע שיאי קריירה של 14.6 נקודות ו-6.7 אסיסטים בממוצע למשחק, וסייע לקבוצתו לזכות באליפות ה-NBA הראשונה בתולדותיה. לאחר 4 משחקים בעונת 1959/1960, שהייתה עונתו ה-13 כשחקן בסירקיוז, פרש סימור ממשחק. לאחר 12 משחקים בעונת 1956/1957, בהיותו שחקן הקבוצה, החליף את אל סרבי כמאמן הראשי של הנשיונלס. לאחר כ-3 עונות וחצי בסירקיוז, במהלכן רשמה הקבוצה מאזן חיובי 155–124 (55.6%), פוטר סימור והוחלף על ידי אלכס האנום. בעונת 1960/1961 עבר לאמן את סנט לואיס הוקס, והוביל אותה למאזן השני בטיבו בליגה, 51–28, ולהעפלה למעמד הגמר. בסדרת הגמר עצמה הפסידו ההוקס מול בוסטון סלטיקס בתוצאה 1–4, על אף יכולת מצוינת של קליף הייגן ובוב פטיט אשר קלעו לאורך הסדרה 29.4 ו-28.4 נקודות בממוצע למשחק, בהתאמה. לאחר שפתח את העונה העוקבת עם מאזן שלילי 5–9, פוטר סימור מתפקידו. בעונת 1965/1966 אימן את בולטימור בולטס. בעונת 1967/1968 שימש כעוזר מאמן בדטרויט פיסטונס, ובמהלך העונה העוקבת מונה למאמן הראשי של הקבוצה והדריך אותה למאזן שלילי 22–38. מאזנן הכולל של הקבוצות אותן אימן סימור עומד על 271 ניצחונות ו-241 הפסדים (52.9%) בעונה הסדירה, ו-14 ניצחונות ו-21 הפסדים (40.0%) בשלבי הפלייאוף. פרופיל, באתר Basketball-Reference פרופיל, באתר ליגת ה-NBA פול סימור, באתר "Find a Grave" (באנגלית) סטטיסטיקות קריירת המשחק של סימור ב-NBA, באתר basketball-reference.com מחזיקי השיא למספר דקות במשחק פלייאוף, בדף הטוויטר של ה-NBA,‏ 3 במאי 2013 סיכום המשחק בין הנשיונלס לסלטיקס, באתר ספורטס אילוסטרייטד, 5 במרץ 1979 סטטיסטיקות המשחק בין הנשיונלס לסלטיקס, באתר basketball-reference.com סטטיסטיקות האימון של סימור ב-NBA, באתר basketball-reference.com
פיג'ו סוג 17

פיג'ו סוג 17 (בצרפתית: Peugeot Type 17) היא מכונית קטנה ופתוחה, (קבריולה) מסוג "(Runabout car)" (אנ'), מתוצרת יצרנית הרכב הצרפתית פיג'ו אשר יוצרה בין השנים 1897–1902 בצרפת. יוצרו 182 יחידות. מנוע בנזין. מנוע בעירה פנימית. 4 מושבים (מושבים קדמיים + 2 מושבים אחוריים). תצורת ישיבה - "(Vis-à-vis automobile)" (צר') (2 נוסעים מול 2 נוסעים) (ראו תמונה). מערכת היגוי - הגה בצורת חצי סהר ממוקם מימין. גלגלים לא סימטריים - גלגלים קדמיים קטנים מגלגלים אחוריים. 2 פנסי תאורה קדמיים. פיג'ו סוג 4 פיג'ו סוג 6 פיג'ו סוג 15 פיג'ו סוג 16 פיג'ו סוג 33 מדיה וקבצים בנושא פיג'ו סוג 17 בוויקישיתוף Wolfgang Schmarbeck: Alle Peugeot Automobile 1890–1990. Motorbuch-Verlag. Stuttgart 1990. ISBN 3-613-01351-7 דגמי פיג'ו בין השנים 1889-1907 web.archive.org/web/20081103074757
נרץ' (נהר)

נהר נרץ' (בבלארוסית: Нарач; ברוסית: Нарочь; בליטאית: Narutis) הוא נהר בצפון-מערב בלארוס, במחוז משנה מיאדזייל שבמחוז מינסק. הוא נשפך מאגם נרץ' (נארוץ') דרומה. רוחבו בנקודת השפך היא 10–12 מטר. אזור שפך הנהר הוא ביצתי בחלקו. במפגש הנהרות נרץ' ואוזליאנקה (Uzlyanka) נמצא אזור שהוגדר כשמורה לאומית. סביב נהר הנרץ' משתרעים יערות נרץ' (נארוץ'). הנהר קופא בדרך כלל בין תחילת דצמבר לאמצע מרס. בקרבת שפך האגם אל הנהר ישנו אתר תיירותי. בתקופת מלחמת העולם השנייה היוו היערות שסביב הנהר נרץ' בסיסים ליחידות פרטיזנים יהודיות. יחידות אלה הורכבו בעיקר מיהודים שברחו מהגטו שהקימו הגרמנים הכובשים בווילנה, כ-100 ק"מ מערבית לנהר נרץ'. נארוץ' נרץ' (פארק לאומי) נרץ' (אגם) מדיה וקבצים בנושא נרץ' בוויקישיתוף הפרטיזנים של וילנה ביערות נארוץ', באתר יד ושם ערך זה הוא קצרמר בנושא גאוגרפיה של בלארוס ובנושא נהרות ונחלים. אתם מוזמנים לתרום לוויקיפדיה ולהרחיב אותו.
תוכי מלכותי אוסטרלי

תוכי מלכותי אוסטרלי (שם מדעי: Alisterus scapularis) הוא מין של תוכי ממשפחת התוכיים המצוי במזרח אוסטרליה. הוא מצוי מחצי האי כף יורק שבקווינסלנד ועד לדרך האוקיינוס הגדולה שבויקטוריה. תוכי זה הוא אחד משלושת המינים מהסוג Alisterus הקרובים לרוסלה ולדררה. תוכי זה בעל חד-צורתיות זוויגית ומגיע לאורך 43 ס"מ ולמשקל 195-285 גרם. תת-המין Alisterus scapularis minor הוא קטן יותר מתת-המין Alisterus scapularis scapularis. התוכי בעל נוצות בצבע אדום עז, גב כחול, נוצות כנפיים וזנב ירוקים-כהים ומקור ורוד עם קצה שחור. לחלק מהתוכים ישנן נוצות כתומות בזנבם כתוצאה ממחסור במלנין. תוכי זה נפוץ ברחבי יערות לחים מצפון לדרום ולעיתים נמצא גם בביצות, ערבות לחות ואף בערים גדולות כמו קנברה וסידני בחלק מהפרברים. הוא ניזון בעזרת מקורו הרחב והקשיח מזרעים ופירות מהעצים או מאלה שנפלו לקרקע. בדומה לתוכים אחרים הוא משמש חיית מחמד רגועה ובעלת יכולת לחקות קולות אחרים, אך לא קולות אנשים. עם זאת הם נחשבים למסורים למטפליהם. תוחלת החיים של תוכי זה בשבי יכולה להגיע ל-25 שנה. לתוכי זה יש 2 תת-מינים: Alisterus scapularis minor Alisterus scapularis scapularis מדיה וקבצים בנושא תוכי מלכותי אוסטרלי בוויקישיתוף תוכי מלכותי אוסטרלי, באתר ITIS (באנגלית) תוכי מלכותי אוסטרלי, באתר NCBI (באנגלית) תוכי מלכותי אוסטרלי, באתר האנציקלופדיה של החיים (באנגלית) תוכי מלכותי אוסטרלי, באתר GBIF (באנגלית) תוכי מלכותי אוסטרלי באתר הרשימה האדומה של IUCN
תוכי הנסיכה

תוכי הנסיכה (שם מדעי: Polytelis alexandrae) הוא מין של תוכי אוסטרלי ממשפחת הדרראים הקרוי על שם אלכסנדרה, נסיכת דנמרק, אשר בהמשך הפכה למלכה הרעיה. תוכי זה שוכן ברחבי אוסטרליה כולל במדבר החול הגדול הצחיח והוא בעל נוצות מפוארות. הוא נפגע מאספנים הלוכדים אותו למכירתו כחיית מחמד. התוכי נקרא ב־1863 בידי החוקר ג'ון גולד. זהו תוכי המגיע לאורך 34–46 ס"מ ולמשקל 110–120 גרם. צבע התוכי ירוק-בהיר עם חזה ורוד, ראש בגוון תכלת וחלקי כנפיים פנימיים בעלי גוון ירוק עז וקצוות ירוקים כהים. הזנב של הזכרים ארוך וגם הוא ירוק-כהה. המקור של הזכרים של תוכי הנסיכה ורודים ומתחת הלחי ישנו פס תכלת. מקור הנקבות ורוד-אפור. למרות הבדלים אלה אין הרבה שוני בין הזכרים והנקבות. בטבע תוכי זה נודד בחבורות קטנות במגוון אזורים, בדרך כלל בעונת הרבייה. הוא פחות מוכר, ביחס למיני תוכים אחרים, עקב טבעו החמקמק. הוא נודד גם בערבות חמות, יערות צחיחים ואפילו במדבר. ניזון ממיני זרעים ופירות, בעיקר של שיטים, עצי אקליפטוס ועשבי טריאודיה. תוכיי הנסיכה מקננים בענפי שיטה או אקליפטוס ומטילים 4–6 ביצים לבנות, הבוקעות לאחר 19 יום. שני ההורים מגדלים את הצעירים, שעוזבים לאחר 35 יום. תוכים אלה מקננים רק כשהתנאים מספיק יציבים לגידול דור חדש. תוכי המסיכה מצוי בסיכון עקב ציד למטרת מסחר. בשבי תוכי זה יכול להיראות בשלושה גוונים: ירוק כמו בטבע, כחול לאורך רוב הגוף עם ראש וכנפיים כחולים בהירים וכחול למעט הכנפיים הירוקות. מדיה וקבצים בנושא תוכי הנסיכה בוויקישיתוף תוכי הנסיכה, באתר ITIS (באנגלית) תוכי הנסיכה, באתר NCBI (באנגלית) תוכי הנסיכה, באתר Animal Diversity Web (באנגלית) תוכי הנסיכה, בבסיס הנתונים ARKive (באנגלית) תוכי הנסיכה, באתר GBIF (באנגלית) תוכי הנסיכה באתר הרשימה האדומה של IUCN
ולווט סקיי

ג'יימי לין סאנטיר (באנגלית: Jamie Lynn Szantyr; נולדה ב-2 ביוני 1981) הידועה יותר בשם הבמה שלה, ולווט סקיי, היא מתאבקת אמריקאית, המופיעה בארגון ההיאבקות Ring of Honor כחלק מקבוצת ה"אלור" ביחד עם אנג'לינה לאב ומנדי לאון. היא ידועה בעיקר בשל עבודתה בארגון Total Nonstop Action Wrestling‏ (TNA), שבו הייתה פעמיים אלופת נשות הנוקאאוטס של TNA ופעם אחת אלופת זוגות הנוקאאוטס של TNA כחלק מקבוצת הביוטיפול פיפל (עם לייסי ואן אריק ומדיסון ריין), כך שהקבוצה הגנה על התואר תחת חוק פריבירד. סאנטיר היא ממוצא פולני. בתיכון, סאנטיר התחרתה בענפי ספורט כמו פוטבול, עידוד ועוד. הישגים בארגון ההיאבקות Defiant Pro Wrestling - DPW אליפות הנשים של DPW (פעם אחת) הישגים בארגון ההיאבקות Georgia Wrestling Alliance - GWA אליפות הליידיז של GWA (פעם אחת) הישגים בארגון ההיאבקות Models Mania אשת השנה (2013) הישגים במגזין ההיאבקות Pro Wrestling Illustrated - PWI PWI דירג אותה במקום ה-11 מתוך 50 המתאבקות הטובות ביותר לשנת 2013 הישגים בארגון ההיאבקות TNT Pro Wrestling אליפות הנשים של TNT (פעם אחת) הישגים בארגון ההיאבקות Total Nonstop Action - TNA אליפות נשות הנוקאאוטס של TNA (פעמיים) אליפות זוגות הנוקאאוטס של TNA (פעם אחת) - עם לייסי ואן אריק ומדיסון ריין Feast or Fired‏ (2015) הישגים בארגון ההיאבקות Universal Wrestling Association - UWA אליפות זוגות הנשים של UWA (פעם אחת) - עם אריאל הישגים בארגון ההיאבקות Women's Extreme Wrestling - WEW אליפות העולם של WEW (פעם אחת) אליפות הזוגות העולמית של UWA (פעמיים) - עם אפריל האנטר (1) וטיפאני מדיסון (1) הישגים בארגון ההיאבקות World Xtreme Wrestling - WXW אליפות הנשים של WXW (פעם אחת) מדיה וקבצים בנושא ולווט סקיי בוויקישיתוף ולווט סקיי, ברשת החברתית אקס (טוויטר) ולווט סקיי, ברשת החברתית אינסטגרם ולווט סקיי, באתר Online World of Wrestling כתבה בוואלה על החוליות החסרות: המתאבקות הכי לוהטות
כרמית גלבוע

כרמית גלבוע (נולדה ב-24 בפברואר 1972) היא סופרת נוער ומבוגרים ואשת פרסום ישראלית. גלבוע נולדה בשנת 1972. גדלה בהרצליה ועסקה באמנויות שונות החל מגיל צעיר, בעיקר בתחום הציור. גלבוע למדה בבית הספר התיכון היובל - תיכון מקיף הרצליה. בצה"ל שירתה כמדריכה בחיל התותחנים במגוון בסיסים ברחבי ישראל. גלבוע למדה עיצוב המוצר (עיצוב תעשייתי) לתואר ראשון במכון הטכנולוגי בחולון והמשיכה לאחר מכן את לימודיה לתואר שני במנהל עסקים בשלוחת אוניברסיטת דרבי בישראל. למדה כתיבה יצירתית אצל הסופרים יהודית קציר, ניר ברעם, יוסי סוכרי ואייל מגד. גלבוע עוסקת שנים רבות בתחומי הפרסום, השיווק וההיי-טק. בשנת 2012 הקימה את חברת "גלבוע מדיה" - חברת פרסום דיגיטלי. הייתה מרצה במכללה האקדמית להנדסה וטכנולוגיה אורט הרמלין במגוון קורסים בתחומי התקשורת החזותית. בעבר נמנתה על מייסדי ובעלי "גיבור תרבות" - שהייתה רשת חברתית לענייניי תרבות. בשנים האחרונות מתמקדת בכתיבת תסריטים וספרים. גלבוע מעידה על עצמה שהיא כותבת כל יום השכם בבוקר ומיד אחר כך ממשיכה לעבודתה בתחום הפרסום. בשנת 2012 ראה אור ספרה הראשון "ייעודו של דן - התגלות" בהוצאת עם עובד. זהו ספרה הראשון בסדרה של ספרי פנטסיה ומדע בדיוני לבני נוער. מתגוררת כיום ביישוב קדימה עם בעלה ושלושת ילדיה. "הבלרינה של מפעל השימורים" "המנצחת" מדיה וקבצים בנושא כרמית גלבוע בוויקישיתוף רשימת הפרסומים של כרמית גלבוע בקטלוג הספרייה הלאומית הספרים של כרמית גלבוע, באתר "סימניה" כרמית גלבוע באתר הוצאת עם עובד כרמית גלבוע, ברשת החברתית פייסבוק כרמית גלבוע באינסטגרם השאלון עם כרמית גלבוע במגזין הספרותי קורא בספרים, מאת ירין כץ כרמית גלבוע, במיזם "סופרים קוראים" של המרכז לספריות וספרות בישראל הסופרת כרמית גלבוע, באתר סימניה ירין כץ, השאלון עם כרמית גלבוע, באתר קורא בספרים, ‏2014-08-30 מיה יסעור, מדע מדויק: כרמית גלבוע בדרך לכבוש את שוק הספרים לנוער, באתר nrg‏, 14 במאי 2012
פיג'ו סוג 33

פיג'ו סוג 33 (בצרפתית: Peugeot Type 33) היא מכונית קטנה ופתוחה, (קבריולה) מסוג "(Runabout car)" (אנ'), מתוצרת יצרנית הרכב הצרפתית פיג'ו אשר יוצרה בין השנים 1901–1902 בצרפת. יוצרו 84 יחידות. מנוע בנזין אחורי. מנוע בעירה פנימית. 4 מושבים בטור (מיקום הנהג במושב הקדמי). מערכת היגוי - הגה בצורת חצי סהר ממוקם מימין. גלגלים לא סימטריים - גלגלים קדמיים קטנים מגלגלים אחוריים. 2 פנסי תאורה קדמיים. צפצפה מימין לנהג. "פיג'ו סוג 33" "פיג'ו סוג 33" "פיג'ו סוג 33" "פיג'ו סוג 33" פיג'ו סוג 4 פיג'ו סוג 6 פיג'ו סוג 15 פיג'ו סוג 16 פיג'ו סוג 17 מדיה וקבצים בנושא פיג'ו סוג 33 בוויקישיתוף Wolfgang Schmarbeck: Alle Peugeot Automobile 1890–1990. Motorbuch-Verlag. Stuttgart 1990. ISBN 3-613-01351-7 דגמי פיג'ו בין השנים 1889-1907 web.archive.org/web/20081103074757
פסיון מצויץ

פסיון מצויץ (שם מדעי: Lophura ignita) הוא מין של עוף הקרוב לטווס ושייך למשפחת הפסיוניים. מין זה חי על קרקע היער בדרום-מזרח אסיה מחצי האי המלאי עד לסומטרה ובורנאו שבאינדונזיה. אורכו של הפסיון עד 70 ס"מ והוא בעל נוצות כחולות-כהות עם גב חום-אדמוני, נוצות זנב לבנות ושחורות, פנים בעלות עור תכלת בוהק וכתר לבן קטן על ראשו. הנקבה חסרת כל עיטורים וצבעה חום מנומר בלבן המתאים להסוואה אך בעלת עור תכלת על פניה. כמו הטווס הוא בעל קריאה חלשה וצורמת. הפסיון המצויץ בעל רגליים חזקות והוא נמצא רוב זמנו על הקרקע, שם הוא מחטט בין העלים ומחפש זרעים, פירות וחיות קטנות כמו רכיכות, חרקים ותולעים. הזכרים והנקבות חיים בנפרד אך מתקרבים בעונת הרבייה. בניגוד לפסיונים אחרים הזכרם נשאר לטפל בצאצאים לצד הנקבה. היא מקננת על הקרקע בסבכים ומטילה 4-8 ביצים הבוקעות כעבור 21 יום. לאחר עונת הרבייה בני הזוג נפרדים וחוזרים לשוטט לבד. מין פסיון זה מצוי בסיכון עקב הפגיעה ביערות בהם הוא חי ומתרבה. תת-מינים: Lophura ignita rufa . Lophura ignita macartneyi. Lophura ignita ignita. Lophura ignita nobilis. מדיה וקבצים בנושא פסיון מצויץ בוויקישיתוף פסיון מצויץ, באתר ITIS (באנגלית) פסיון מצויץ, באתר NCBI (באנגלית) פסיון מצויץ, באתר Animal Diversity Web (באנגלית) פסיון מצויץ, באתר GBIF (באנגלית) פסיון מצויץ באתר הרשימה האדומה של IUCN
אסף צור

אסף צור (נולד ב-28 באוגוסט 1998) הוא כדורגלן ישראלי המשחק בעמדת השוער בקבוצת עירוני קריית שמונה מליגת העל. צור החל לשחק כדורגל במחלקת הנוער של הפועל פתח תקווה, וב-13 במאי 2016 ערך את הופעתו היחידה בקבוצה הבוגרת של המועדון, כשפתח בהרכב בתיקו 3–3 נגד מכבי הרצליה בליגה הלאומית. ב-28 ביוני 2016 חתם צור לחמש שנים בהפועל רעננה. בעונתו הראשונה במועדון שימש כשוער ראשון בקבוצת הנוער, וב-6 במאי 2017 ערך את הופעת הבכורה שלו בליגת העל, בתיקו 2–2 נגד מ.ס. אשדוד. את עונת 2017/2018 פתח כשוער ראשון בקבוצה הבוגרת, אך איבד את מקומו בהרכב לאחר החתמתו של השוער גיירמו ויסקארה. בעונת 2018/2019 חזר לעמדת השוער הראשון. באוגוסט 2020, הושאל לאנורתוסיס פמגוסטה מליגת העל הקפריסאית לשתי עונות בהן שותף ב-6 משחקי ליגה. ב-16 באוגוסט 2022 חתם בעירוני קריית שמונה. לזכותו של צור ארבע הופעות בנבחרת הנוער של ישראל. בספטמבר 2018 שימש כשוער הראשון של הנבחרת הצעירה עד גיל 21, עמה שיחק עד 2021. אסף צור, באתר ההתאחדות לכדורגל בישראל אסף צור, באתר Transfermarkt אסף צור, באתר Soccerway אסף צור, באתר FootballDatabase.eu רז אמיר, ‏אסף צור חתם בהפועל רעננה לחמש שנים, באתר ONE‏, 28 ביוני 2016 יניב טוכמן‏, אסף צור יצא לחתום באנורתוזיס פמגוסטה, באתר וואלה, 9 בספטמבר 2020
שובל מיקדו

שובל מיקדו (שם מדעי: Syrmaticus mikado) הוא מין של פסיון המצוי רק באי טאיוואן. הוא נחשב לסמל לא-רשמי של הפיליפינים ומצוי על שטרות דולר טאיוואנים. הוא נחשב לפגיע עקב פגיעה באזור חיותו והוא נפוץ לצד קרובו, פסיון סווינהו בעיקר בשמורת הטבע יושאן (Yushan National Park). בעבר פסיון זה היה ניצוד בכמויות כעוף-ציד אך מנהג זה בטל מהעולם. שובל זה מגיע לאורך 70 ס"מ כולל נוצות הזנב הארוכות של הזכרים. הנקבות קטנות בהרבה ומגיעות לאורך 47 ס"מ. צבע השובל כחול-כהה עם כנפיים וגב מסורטטים בשחור ועם פס לבן לאורך הכנפיים. הראש בעל עור אדום והמקור אפור. הזנב ארוך בעל 3 שבילים בצבע שחור-לבן מפוספס. הנקבות לעומת הזכרים קטנות יותר וצבעם חום בהיר ומסורטט. השבלים חיים בטבע בשיחיות וביערות במבוק הרריים ולעיתים גם ביערות מחטניים ומגיעים לרום 2,000–3,200 מטרים. השבלים הזכרים חיים לבדם או בקבוצות קטנות אך בעונת הרבייה הם מתקבצים יחדיו למשוך נקבות. הם חיים על הקרקע מרבית הזמן ושם מחפשים זרעים, פירות וחרקים אך אם ייבהלו הם יעופפו למרחק קצר. מדיה וקבצים בנושא שובל מיקדו בוויקישיתוף שובל מיקדו, באתר ITIS (באנגלית) שובל מיקדו, באתר NCBI (באנגלית) שובל מיקדו, בבסיס הנתונים ARKive (באנגלית) שובל מיקדו, באתר GBIF (באנגלית) שובל מיקדו באתר הרשימה האדומה של IUCN
פרנק בראיין

פרנק סאנדס בראיין (באנגלית: Frank Sands Brian; ‏1 במאי 1923 – 14 במאי 2017) היה כדורסלן אמריקאי, אשר שיחק בליגות ה-NBL וה-NBA בין השנים 1947–1956. ממוצעיו הכוללים לאורך קריירת ה-NBA הם 12.3 נקודות, 2.4 ריבאונדים ו-2.6 אסיסטים למשחק. בראיין נולד וגדל בעיר זאכרי שבלואיזיאנה, ובשנת 1942 החל ללמוד באוניברסיטת המדינה של לואיזיאנה. בין השנים 1943–1945 שירת בצבא ארצות הברית עד סיום מלחמת העולם השנייה, ולאחר מכן חזר להשלים את לימודיו בלואיזיאנה. בשנת 1947 החל את הקריירה המקצועית שלו כשחקן קבוצת אנדרסון פקרס מה-NBL, ובעונת 1948/1949 הוביל אותה לזכייה באליפות הליגה עם 9.9 נקודות בממוצע למשחק. בעונת 1949/1950 עברו הפקרס לשחק בליגת ה-NBA, ובראיין נבחר לחמישייה השנייה של העונה לאחר שקלע שיא קריירה של 17.8 נקודות למשחק (שלישי בליגה). בעונת 1950/1951 שיחק במדי טריי-סיטיז בלקהוקס, וב-5 העונות הבאות שיחק עבור פורט ויין פיסטונס. בשתי עונותיו האחרונות בקבוצה, שהיו גם האחרונות בקריירה שלו, הפסידו הפיסטונס בגמר ה-NBA מול סירקיוז נשיונלס (3–4) ופילדלפיה ווריורס (1–4), בהתאמה. מדיה וקבצים בנושא פרנק בראיין בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר ליגת ה-NBA פרנק בראיין, באתר "Find a Grave" (באנגלית) סטטיסטיקות הקריירה של בראיין ב-NBA, באתר basketball-reference.com עונת 1948/1949 של הפקרס, באתר basketball-reference.com ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.
אליסה סלוטקין

אליסה בלייר סלוטקין (באנגלית: Elissa Blair Slotkin; נולדה ב-10 ביולי 1976) היא פוליטיקאית יהודייה-אמריקאית חברת המפלגה הדמוקרטית המכהנת כנציגת המחוז ה-8 של מישיגן בבית הנבחרים של ארצות הברית. מחוז הבחירה שלה מצוי בדרום ודרום מזרח מישיגן, ובסיסו בלאנסינג הבירה, וכולל כמעט את כולה, וממשיך לפרברים הצפוניים והמערביים החיצוניים של דטרויט. סלוטקין נולדה וגדלה בחווה בהולי שבמחוז אוקלנד במישיגן. היא בת למשפחה יהודית, העוסקת בחקלאות, עיבוד בשר ובייצור נקניקיות. ב-1998 סיימה תואר ראשון בפקולטה לחקלאות של אוניברסיטת קורנל. ב-2001 למדה ערבית באוניברסיטה האמריקאית בקהיר. בשנת 2003 סיימה תואר שני ביחסים בינלאומיים מאוניברסיטת קולומביה. ב-2003 החלה לעבוד ב-CIA, במהלך שירותה נשלחה שלוש פעמים לעיראק כמומחית צבאית המתלווה לכוחות האמריקאים בשטח. בשנים 2005–2006 עבדה במשרדו של ראש המודיעין הלאומי ולאחר מכן חזרה לשירות ב-CIA. היא עבדה במטה המועצה לביטחון לאומי, בשנים 2009–2011 שימשה יועצת בכירה לענייני עיראק במחלקת המדינה ולאחר מכן מילאה מגוון תפקידים במחלקת ההגנה, עד 2017. בנובמבר 2018 נבחרה לנציגת המחוז ה-8 של מישיגן בבית הנבחרים של ארצות הברית לאחר שגברה על חבר הקונגרס המכהן מהמפלגה הרפובליקנית, והושבעה לתפקידה בינואר 2019. היא מכהנת בוועדת ביטחון הפנים ובוועדת הכוחות המזוינים. ב-27 בפברואר 2023 הכריזה סלוטקין על התמודדותה לסנאט של ארצות הברית בבחירות 2024 במישיגן, זאת לאחר שהסנאטורית הדמוקרטית המכהנת דבי סטייבנו הודיעה על פרישתה מהחיים הפוליטיים. סלוטקין נחשבת לדמוקרטית שמאלית-מתונה, אוהדת ישראל, והתבטאה בנושא מספר פעמים. תמכה פומבית והצביעה בעד הסיוע הביטחוני לישראל בשנת 2021. גינתה את דו"ח אמנסטי אינטרנשיונל, ואמרה כי "ביקורת על היחס של ממשלת ישראל לפלסטינים היא לגיטימית. אבל לכתוב דו"ח שמשתמש בחופשיות במונחים "אפרטהייד", "פשעי מלחמה" ו"טיהור אתני" מבלי להכיר מדוע מדינת ישראל נוסדה כמדינה יהודית, איך החוויה של השואה היהודית עיצבה את המדיניות, או במיוחד את האלימות חסרת ההבחנה שבה השתמשו חמאס וקבוצות טרור אחרות...קשה לקרוא את זה כדו"ח אובייקטיבי. אם מחברי הדו"ח הזה רוצים להתקדם לפתרון הסכסוך הזה, הם צריכים לפחות להכיר בכמה מהיסודות שמעצבים אותו." התנגדה לסיפוח כמהלך חד צדדי ושיבחה את ישראל על שהסכימה להימנע מכך במסגרת הסכמי אברהם לנורמליזציה עם מדינות ערב. סלוטקין נשואה לדייב מור ששירת כטייס מסוקי אפאצ'י וכקולונל בצבא ארצות הברית והיא אם מאמצת לשתי בנותיו, האחת קצינה בצבא והשנייה רופאה. הם נפגשו בבגדד במהלך מלחמת עיראק ומתגוררים בהולי. מדיה וקבצים בנושא אליסה סלוטקין בוויקישיתוף אתר האינטרנט הרשמי של אליסה סלוטקין (באנגלית) אליסה סלוטקין, ברשת החברתית פייסבוק אליסה סלוטקין, ברשת החברתית אקס (טוויטר) אליסה סלוטקין, ברשת החברתית אינסטגרם אליסה סלוטקין, ברשת החברתית LinkedIn אליסה סלוטקין, סרטונים בערוץ היוטיוב אליסה סלוטקין באתר בית הנבחרים אליסה סלוטקין, באתר המדריך הביוגרפי של הקונגרס של ארצות הברית (באנגלית) דייוויד רייט, Rep. Elissa Slotkin entering race to succeed retiring Michigan Democratic Sen. Debbie Stabenow, באתר CNN‏, 27 בפברואר 2023 (באנגלית) ציוץ של Rep. Elissa Slotkin ברשת החברתית אקס (טוויטר), 21 בספטמבר 2021 ציוץ של Rep. Elissa Slotkin ברשת החברתית אקס (טוויטר), 3 בפברואר 2022 ציוץ של Rep. Elissa Slotkin ברשת החברתית אקס (טוויטר), 14 באוגוסט 2020
פרח השכונות (שיר)

"פרח השכונות" הוא שיר שכתב והלחין קובי אוז וביצעו להקת טיפקס ועלמה זק. יצא לאור כסינגל בשנת 2006. השיר נכלל באלבום "רדיו/מוסיקה/עברית" שיצא לאור בשנת 2006, ועסק בביקורת על תעשיית המוזיקה. השיר נכתב בהשפעת השיר "Don't You Want Me" של להקת The Human League. הוא עוסק באמרגן, המגולם על ידי קובי אוז, המגלה מלצרית תמימה שאינה מצויה בעולם הבידור (עלמה זק). האמרגן מבטיח לעשות אותה לזמרת כוכבת, ומחתים אותה על חוזה. הזמרת הופכת לכוכבת, אך לאחר שהגיעה למעמד זה זונחת את האמרגן שהחתים אותה. בסוף המקורי של השיר, האמרגן מחפש זמרת חדשה, ואומר לה "יש לך לוק אה... טרנסג'נדרי כזה", אך לכבוד חודש הגאווה ב-2021 וכדי להימנע מטרנספוביה, אוז שינה את המילים ל"אינטרקונטיננטלי כזה". ב-2012 הועלה המחזמר "פרח השכונות" שכתב קובי אוז, ועוסק במתרחש בעיר בדרום ישראל. שם המחזמר נלקח מן השיר "פרח השכונות". במצעד הפזמונים העברי השנתי של גלגלצ לשנת תשס"ו (2006) הגיע השיר למקום ה-20, ובמצעד רשת ג' דורג השיר במקום ה-27. סרטון השיר "פרח השכונות" באתר יוטיוב מילות השיר "פרח השכונות" באתר שירונט אילן לוקאץ', ‏טיפקס מתאחדים אחרי שבע שנים: "באנו להעיר אנשים למחשבות אחרות", באתר ‏מאקו‏, 5 ביולי 2014 פוסט, בדף הפייסבוק של להקת טיפקס, 17 בנובמבר 2014 נועם כהן, ‏אחרי 15 שנה: להקת "טיפקס" מתקנת את השיר האהוב, באתר ‏מאקו‏, 10 ביוני 2021 פרח השכונות, מתוך אתר פזמונט
הקטלוג הכללי

האם התכוונתם ל... קטלוג כללי של ערפיליות וצבירי כוכבים – קטלוג של ערפיליות וצבירי כוכבים שפרסם ג'ון הרשל בשנת 1864 הקטלוג הכללי החדש – קטלוג של ערפיליות וצבירי כוכבים שפרסם ג'ון דרייר בשנת 1888
All My People

All My People (בעברית: כל האנשים שלי) הוא סינגל שהוקלט על ידי הזמרת-יוצרת הרומניה אלכסנדרה סטאן, בשיתוף מנילה מניאקס, מתוך ההוצאה המחודשת לאלבום הבכורה שלה, Cliché (Hush Hush). השיר יצא לאור ב-1 במאי 2013, כסינגל השלישי והאחרון מתוך האלבום. עם יציאתו נכנס השיר אל המקום ה-50 במצעד הרשמי של יפן. השיר נכתב והופק על ידי סבסטיאן בארק ומרסל פרודן. כמו כן, השיר הוא שיר בסגנון האלקטרופופ המשלב בתוכו גם את סגנון הדאנס. בין היתר, נכלל השיר באלבום הלהיטים של סטאן אשר יצא בשנת 2018, The Best. כמו כן, עלה השיר לרשת הזרמת המדיה ספוטיפיי, בסמוך לצאתו כסינגל. השיר זכה לסיקור מטעם קווין אפאזה שכותב מ-SpinMedia. MTV רומניה סקרו את השיר בצורה מקיפה, תוך שכינו אותו כ-"להיט". סרטון השיר "All My People" באתר יוטיוב All My People (Alexandra Stan vs. Manilla Maniacs) [feat. Manilla Maniacs] - Single by Alexandra Stan (באנגלית בריטית), נבדק ב-2019-05-22 Chart Search | Billboard, www.billboard.com Alexandra Stan (Ft. Manilla Maniacs) – All My People (באנגלית), נבדק ב-2019-05-22 The Best by Alexandra Stan, Genius (באנגלית) All My People, נבדק ב-2019-05-22 Alexandra Stan - 'All My People' (Music Video), Directlyrics (באנגלית) MTV Romania, www.facebook.com